**Raymond Laurel Lindeman** (1915 – juni 29, 1942) var en økolog som utførte banebrytende studier på økosystemer. Denne forskningen gjorde han allerede da han var doktorstudent.

Studien med økologisk dynamikk ved Cedar Bog Lake
-------------------------------------------------

Lindeman fullført sin Ph.d-grad ved University of Minnesota med en avhandling om historie og dynamikk for økosystemet i Cedar Bog Lake, som i dag er del av University of Minnesotas Cedar Creek Ecosystem Science Reserve i Minnesota.

Etter at han fullført doktorgraden ved University of Minnesota, fikk Lindeman et års stipend ved Yale University for å arbeide sammen med økologen George Evelyn Hutchinson, som var Dean of American limnologists. Lindeman hadde utgitt kapitler fra doktorgraden og ved Yale arbeidet han med å revidere det siste kapittelet. Han bearbeidet teksten med ideer fra Hutchinsons forelesninger og fra diskusjoner om økologi i innsjøer. Lindeman sendte manuskriptet til fagtidsskriftet *Ecology* med Hutchinsons velsignelse, men det ble avvist under kollegakontroll fordi en mente at teksten innehold spekulasjoner langt utover det grunnlagsdataene kunne bevise. Grunnlagsdata var basert på forskning fra tre innsjøer, inkludert Lindemans egen doktorgradsforskning på Cedar Bog Lake. Etter innspill fra flere kjente økologer, videre revisjoner, og med ytterligere oppfordring fra Hutchinson, ignorerte redaktøren til slutt de kritiske innvendingene og godtok manuskriptet. Artiklen ble utgitt i oktober 1942, noen måneder etter at Lindeman døde. Han døde av en sjelden form for hepatitt.

Artikkelen «The Trophic-Dynamic Aspect of Ecology» som ble publisert i 1942, etter hans død, blir ansett som et av de mest grunnleggende artiklene innenfor i økologi. Den ble av økologen George Evelyn Hutchinson (1903–1991) omtalt som «en banebrytende generelle analyse av økologisk suksesjon når det gjelder energistrøm gjennom økosystemet.»

Lindeman greide å syntetisere to separate tradisjoner innenfor økologi, nemlig autekologi, som er fysiologiske studier av individuelle organismer og arter, og synøkologi, som fokusert på studier av samfunn. Han mente at økologisk forskning ville ha nytte av en syntese av disse organisme-baserte tilnærmingene og fokusere på energirelasjonene som binder sammen organisme og miljø til en enhet, altså økosystemer. Dermed antydet han at de biotisk (levende) og abiotisk (livløse) delene av miljøet ikke kunne sees uavhengig av hverandre, spesielt ikke innenfor økologi.

Ettermæle
---------

De viktige forskningsbidragene som Lindemans banebrytende artikkel bidro til var hans bruk av økosystemkonseptet, som han var overbevist om at var «av grunnleggende betydning for å tolke dataene om dynamisk økologi». Han gjorde rede for ideen om at økosystemer fungerer fordi energi flyter gjennom slike systemer på grunn av trofiske relasjoner.

En årlig pris til minne om Lindeman blir utdelt av American Society of Limnology and Oceanography til fremdragende forskningartikler innenfor limnologi og oseanografi, forfattet av unge forskere. Lindeman blir også hedret med et foredragsserie i hans navn ved Department of Ecology, Evolution and Behavior, University of Minnesota. Det er også satt opp en minneplate på universitetets utstilling om viktige oppdagelser.

Publikasjoner
-------------

Til tross for at Lindeman bare ble 26 år gammel, fikk han utgitt seks vitenskapelige artikler:

* Lindeman, RL (1939). Some affinities and varieties of the planktonic rotifer Brachnionus havanaensis Rouss. Transactions of the American Microscopical Society 58: 210-221.
* Lindeman, RL (1941). «The developmental history of Cedar Creek Bog, Minnesota». *American Midland Naturalist*. 25 (1): 101–112. JSTOR 2420845. doi:10.2307/2420845.
* Lindeman, RL (1941). Ecological dynamics in a senescent lake. University of Minnesota, Minneapolis, MN.
* Lindeman, RL (1941). «Seasonal food-cycle dynamics in a Senescent Lake». *American Midland Naturalist*. 26 (3): 636–673. JSTOR 2420739. doi:10.2307/2420739.
* Lindeman, RL (1942). «Experimental simulation of winter anaerobiosis in a senescent lake». *Ecology*. 23 (1): 1–13. JSTOR 1930867. doi:10.2307/1930867.
* Lindeman, RL (1942). «Seasonal distribution of midge larvae in a scenescent lake». *American Midland Naturalist*. 27 (2): 428–444. JSTOR 2421011. doi:10.2307/2421011.
* Lindeman, RL (1942). «The trophic-dynamic aspect of ecology». *Ecology*. 23 (4): 399–418. JSTOR 1930126. doi:10.2307/1930126.

Referanser
----------

1. ↑   oppført som Raymond Laurel Lindeman, archives.yale.edu[Hentet fra Wikidata]
2. 1 2 3 4 5  Young, Gerald J. «Lindeman, Raymond L. (1915 – 1942) American Ecologist». Encyclopedia.com. Besøkt 29. april 2021.
3. ↑  «Raymond L. Lindeman Award». The Association for the Sciences of Limnology and Oceanography. 2019. Besøkt 3. mai 2021.

Litteratur
----------

* Cook, Robert Edward (7. oktober 1977). «Raymond Lindeman and the Trophic-Dynamic Concept in Ecology». *Science*. 198 (4312): 22–26. PMID 17741875. doi:10.1126/science.198.4312.22.
* Lindsay, AA (1980). «The ecological way». *The Naturalist*. 31: 1–8.
* Reif, CB (1986). «Memories of Raymond Laurel Lindeman». *Bulletin of the Ecological Society of America*. 67 (1): 20–25. JSTOR 20166483.   Arkivert 29. april 2021 hos Wayback Machine.
* Sobczak, WV (2005). «Lindeman's trophic dynamic aspect of ecology: "Will you still need me when I'm 64?». *Limnology and Oceanography Bulletin*. 14 (3): 53–57. doi:10.1002/lob.200514353.
* Sterner RW (2012) Raymond Laurel Lindeman and the Trophic Dynamic Viewpoint. The Limnology and Oceanography Bulletin 21(2): in press. Ms. online  Arkivert 26. januar 2022 hos Wayback Machine..

Eksterne lenker
---------------

* "Measuring Energy Flows in Cedar Bog Lake"
* Arkivert 3. mars 2016 hos Wayback Machine.
* Raymond L. Lindeman-prisen

|  |  |
| --- | --- |
| Oppslagsverk/autoritetsdata | Prabook **·** VIAF **·** GND
 |